มีเพศสัมพันธ์วันตกไข่หลังจากนั้น7วันมีเลือดมาคล้ายประจำเดือนมาแค่ 2 วัน ใช้ผ้าอนามัย3แผ่น เลือดเป็นสีแดงอ่อนวันแรกวันที่2เป็นสีน้ำตาลอ่อน สามารถท้องได้ไหมค่ะ
สวัสดีค่ะ AP หากวันที่มีเลือดออก อยู่ในช่วงวันที่ประจำเดือนควรจะมา คือห่างจากรอบเดือนที่แล้ว 21-35 วัน และมานาน 2 วัน เลือดดังกล่าวก็น่าจะเป็นประจำเดือนได้ ซึ่งก็แสดงว่าไม่มีการตั้งครรภ์เกิดขึ้นแต่หากไม่ได้อยู่ในช่วงวันที่ประจำเดือนควรจะมา คือมีระยะห่างจากรอบเดือนที่แล้วน้อยกว่า 21 วัน เลือดดังกล่าวอาจไม่ใช่เลือดประจำเดือน แต่อาจเกิดจากสาเหตุต่างๆ เช่น1.เป็นเลือดล้างหน้าเด็ก ซึ่งเป็นสัญญาณแรกของการตั้งครรภ์ โดยจะออกหลังจากมีเพศสัมพันธ์ไปประมาณ 6-12 วัน2. เลือดออกวันไข่ตก ซึ่งจะมาในช่วงกึ่งกลางของรอบเดือน คือประมาณวันที่ 13-15 นับจากรอบเดือนที่แล้ว แต่ปกติเลืดที่ออกจะมีปริมาณน้อย และมาเพียงแค่ 1 วัน3. เลือดออกจากความผิดปกติต่างๆ เช่น- มีมดลูกอักเสบ แต่มักจะมีตกขาวที่ผิดปกติและอาการปวดท้องน้อยร่วมด้วย- การผลิตฮอร์โมนของรังไข่ผิดปกติ- มีเยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- การใช้ยาฮอร์ดมนชนิดต่างๆ รวมถึงยาสตรี สมุนไพร อาหารเสริม เป็นต้น- มีโรคบางอย่าง เช่น ภาวะไทรอยด์ฮอร์โมนต่ำ เกร็ดเลือดต่ำ เป็นต้นหากเลือดไม่ได้อยู่ในช่วงวันที่ประจำเดือนควรจะมา โอกาสที่จะตั้งครรภ์ย่อมมีได้ ดังนั้น แนะนำควรรอไปอีก 1 สัปดาห์ แล้วตรวจหาการตั้งครรภ์ดูค่ะ หากตรวจไม่พบ แต่ยังคงมีอาการเลือดออกกะปริดกะปรอยออกมาอีกเรื่อยๆ หรือมีปวดท้องน้อย หรือมีตกขาวที่ผิดปกติ ก็ควรไปพบสูติ-นรีแพทย์เพื่อตรวจหาสาเหตุค่ะ